钦定古今图书集成/明伦汇编/氏族典/第202卷 > 高浚
## 钦定古今图书集成/明伦汇编/氏族典/第202卷 > 高浚

按《北齐书永安简平王浚传》：“永安简平王浚，字定乐，
神武第三子也。初，神武纳浚母，当月而有孕。及产浚，
疑非己类，不甚爱之。而浚早慧，后更被宠。元象中，封
永安郡公。豪爽有气力，善骑射，为文襄所爱。累迁中
书监，兼侍中，出为青州刺史。颇好畋猎，聪明矜恕，上
下畏悦之。保定初，进爵为王。八年来朝，从幸东山，帝”
裸裎为乐，杂以妇女，又作《狐掉尾戏》。浚进言：“此非人
主所宜。”帝甚不悦。还州，又上书切谏。帝怒，收浚，盛以
铁笼，与上党王涣俱寘北城地牢下。浚与涣皆有雄
略，为诸王所倾服。帝恐为害，乃自刺涣，又使壮士刘
桃枝就笼乱刺。槊每下浚，涣辄以手拉折之，号哭呼
天，于是薪火乱投，烧杀之，填以石土。“后出皮发皆尽，
尸色如炭，天下为之痛心。”乾明元年，赠太尉。无子，诏
以彭城王浟第二子准嗣。